高海寧唔夠休息 頸上生「兩粒嘢」及大硬塊急求救
2024年04月04日 17:01
東網電視
更多新聞短片
無綫花旦高海寧(高Ling)最近忙於拍攝內地真人騷《無限超越班2》,忙到冇停手嘅佢,雖然內地人氣日漸高企,但係反而佢就變相冇咩時間休息,前日(2日)佢就上載多張自己攰爆周圍瞓嘅相,當中仲見到佢依偎喺餅印媽咪膊頭上瞓着咗,令到粉絲心疼女神。
不過唔夠休息真係會出事,尋日(3日)佢就上載一張後頸相,留言指自己無啦啦生咗兩粒嘢,頸上更有兩個大硬塊:「今朝突然摸到頸部有兩粒嘢凸咗出嚟 一粒大一粒細,唔痕唔痛!頭皮接近頸部嘅位置也有兩個大硬塊 都集中喺左面。請問睇醫生我應該睇咩科?」